Den Vest-Sjællandske Avis, 1836-01-19
Nr. 40 af Stændertidenden indeholder – foruden den udførligere Fremstilling af Sagen angaaende Proprietair Neergaards Forslag om en Forandring af Oppebørselen af Fourage til Landmilitairetaten Beretning om Forhandlingerne ved Mødet den 7de dennes. Ved dette Møde forelagde den Kgl. Kommissarius en Kgl. Proposition, som bestod i et Udkast til en Plakat, indeholdende nærmere Bestemmelse af Trykkefrihedens Grændser, idet han gav en Fremstilling af de Grunde, hvorved dette Lovudkast var blevet fremkaldt. Denne Plakat, der er at ansee som et Tillæg til Forordn. af 27de September 1799. gaaer ud paa, at en Forfatter, der paa en utilbørlig Maade har yttret sig angaaende Rigets Forfatning eller dets Love eller Regieringens Handlinger, men uden at den onde Hensigt er saa umiskiendelig, at han kan dømmes efter Frdn. 27de September 1790 § 2, 5 eller 7, kan, for den Mangel af pligtskyldig Opmærksomhed, der i alt Fald bliver ham at tilregne ansees med Pengebøder. (Kommittee: Algreen-Ussing, Haagen, Birch, Bang, og Holstein).De øvrige Forhandlinger bestode i Anmeldelsen, af et Andragende fra Liliendals Godses Bønder om Hoveriets Ophævelse, som afgaves til vedkommende Kommittee, og den foreløbige Discussion af Sagen angaaende Ligningen af de ved Stændernes Jnstitution foranledigede Omkostninger. – J Anledning af den forannævnte Neergaardske Proposition vedtog Forsamlingen, efterat Betænkning fra Kommitteen (Wegener, Holstein, Tutein, Haastrup og Jørgen Mathiesen) var modtagen og Sagen discuteret, at indgaae med en Petition til Hs. M. Denne Petition, der er affattet af Kommitteens Ref., Kherre Wegener, indeholder følgende Jndstillingspunkter: 1) At der maatte vaages over, at Frdn. af 28de Juli 1784. især dens 2den 8, nøie efterleves; 2) at den i Forordningen ommeldte Licitation maatte skee ved alternativt Opraab, nemlig, deels over den hele samlede Masse til det paa Stedet værende Militaire, saaledes, at enhver Lysthavende efter Behag kunde paatage sig større eller mindre Dele af Leverancen, deels sogneviis, saaledes at den Fourage, der ved Repartitionen tilfalder ethvert enkelt Sogn, opraabes for sig; 3, at Fouragen til de enkelte Personer udenfor det active Militaire, der ere benaadede med samme, enten maatte anskaffes ved Licitation at leveres dem in natura, eller, hvis dette ikke kunde skee, da maatte godtgiøres dem med Penge og med den Priis, der i Betalingsreglementet for Landmilitairetaten er fastsat for en Kavalleriehests Fourage; 4) at, forsaavidt der ikke med Oplags- og Forraadsforagen kan forholdes ligesom med den ordinaire Fourage, hiin Fourage, da bør forblive i Ydernes Værge, indtil den sættes i Reqvisition, og at da Oplagsforagen ikkun i overordentlige Nødstilfælde maatte bruges i stort Qvantum udenfor Amterne, i hvilke den opbevares, men at i de Tilfælde, hvor Oplagsforagen nu bruges saaledes den Fourage, der behøves, maatte bliver anskaffet ved Licitation; 5) at saavel Bekostningen ved den ordinaire Fourages Anskaffelse som ved Anskaffelsen af den Oplagsfourage, der nu forbruges udenfor Amterne, i hvilke den opbevares, maatte blive reparteret paa det kontribuable Hartkorn. 6) Sluttelig tillader Stænderforsamlingen sig allerunderdanigst at henstille til Deres Majestæts allerhøieste Overveielse, hvorvidt det maatte blive nodvendigt at sikkre Fæstebønderne Tilladelse til imod Betaling at levere det Partie af Foder, som de ellers in natura maatte yde, naar nemlig flere af dem forenede sig om at lade sig tilslaae et vist Partie af den liciterede Fourage.